**ВИСОКА ПОСЛОВА ТЕХНИЧКА ШКОЛА СТРУКОВНИХ СТУДИЈА**

**СТУДИЈСКИ ПРОГРАМ МЕНАЏМЕНТ ТУРИСТИЧКЕ ДЕСТИНАЦИЈЕ**

**НАЗИВ РАДА: БАЊСКИ ТУРИЗАМ У РЕПУБЛИЦИ СРПСКОЈ**

**СПЕЦИЈАЛИСТИЧКИ РАД**

**Кандидат:Ћећез Милијана СТ 4/13Ментор: Радмила Новаковић Костић**

**Ужице,2014.**

**РЕЗИМЕ**

У овом раду сам описала бањски туризам, његов историјски и социоекономски развој, брендирање бања, такође сам дала и детаљан опис бања Републике Српске. Бања је лијечилиште богато водом, блатом или ваздухом са љековитим и другим својствима који помажу или олакшавају тегобе, убрзавају лијечење или опоравак или на неки други начин помажу у процесу оздрављења. Бање Републике Српске су годинама занемариване због ратних недаћа и недовољно су се искористиле. Тај период остављамо иза себе и гради се нова, свјежа и изворна, оригинална и повољна понуда, која ће бити пропраћена медијским наступом наших бања.

Бање, термалне, минералне воде и ваздушне бање су природни ресурси који се користе за очување здравља и опоравак људи вјековима и миленијумима. Традиција лијечења љековитим термалним водама датира још из Римског периода, о чему свједоче бројна археолошка налазишта на локалитетима бања Српске. Након Римљана благодетни извори су коришћени у доба турске и аустроугарске владавине. Данас, бањски туризам у Републици Српској има велике могућности развоја.

Република Српска располаже великим богатством природе. Бањски извори значајан су ресурс и велика прилика за развој. Године занемаривања и пропадања због ратних недаћа учиниле су да се овај ресурс недовољно искористи.

Бањски туризам све је траженији јер постоји стална потреба за спајањем одмора и третмана, благе климе и опуштања, чисте животне снаге и љепоте природе.

Интернационална спа асоцијација дефинисала је бање као **„мјеста посвећена унапређењу квалитета живота кроз разне професионалне услуге које потпомажу обнављању ума, тјела и духа“**.

1

Активни одмори и програми побољшања здравља су све већи дио глобалног туристичког производа. Имајући у виду да бање располажу термалним и минералним водама, и осталим атрактивним природним садржајима оне постају мјеста активног одмора и опоравка, спортски центри, конгресни центри, регионални, национални и међународни центри у којима се све чешће проводе годишњи одмори.

Међународна асоцијација бања је дефинисала седам врста спа/велнес капацитета:

**Club spa** – Првенствена намјена је фитнес;

**Cruise ship spa** – Спа центар на броду који има у понуди вођење професионалне спа услуге, фитнес и велнес компоненте као и спа јеловник;

**Day spa** – Спа центар који има у понуди професионалне спа услуге на дневној бази;

**Destination spa** – Спа чија је главна улога да се пружи могућност одабира и побољшања здравственог стања кроз професионалне услуге, фитнес, образовне програме и смјештај у склопу центра;

**Medical spa** – Примарна улога је пружање комплетне здравствене и велнес услуге;

**Mineral spring spa**– Спа која у својој понуди има природне минералне, термалне или друге изворе који се користе у сврху хидротерапијских третмана;

**Resort/hotel spa** – Спа у склопу хотела или ресорта који пружа професионалне спа услуге, фитнес и велнес компоненте са спа јеловником.

Традиција лијечења љековитим термалним водама датира још из Римског периода, о чему свједоче бројна археолошка налазишта на локалитетима бања Српске.

Након Римљана благодетни извори су коришћени у доба турске и аустроугарске владавине. Данас, бањски туризам у Републици Српској има велике могућности развоја. Имамо неколико бања у Републици Српској које ћу описати у наставку рада.

2

**Бања Дворови**, Бијељина је смјештена у СИ дијелу Републике Српске. Дубина извора је на 1435 м.. Бања "Дворови" је формирана послије открића термалне воде бушењем за потребе истраживања нафте 1957. године у Семберији.

Љековита вода бање “Дворови” се користи у виду купања у кадама и базенима (хидротерапија), у виду пијења, затим у виду инхалација и подводне туш масаже. Осим олигоминералне воде у бањи се користе и све остале физикалне терапије/процедуре које се данас примјењују укључујући и акупунктуру.

Ако кренемо правцем Прњавор - Теслић, на четрнаестом километру наићи ћете на „**Бању Кулаши**”. Смјештена је у подножју прелијепе планине Љубић у питомој долини ријеке Укрине, поред пруге Добој -Бања Лука, на површини од 12 хектара. Бања носи име села у непосредној близини, у крају који се одликује умјерено-континенталном климом.

На нашим просторима љековита својства воде почели су користити Римљани, који су посебно цијенили топле сумпорне воде, као и друге топле изворе.

**Бања Лакташи** се налази у истоименој општини,смјештена у долини ријеке

Врбас.Љековита вода Бање Лакташи позната је по својим љековитим својствима и позитивним ефектима на људско здравље још од античких времена. Материјални докази без сумње упућују да је љековита вода кориштена још у римска времена. Бањска вода се користи за лијечење болести локомоторног система, кардиоваскуларних болести, болести очију, нервних поремећаја, за третман геријатријских болести, као и за рекреацију и туристичке сврхе. Вода је бистра, безбојна, без мириса, без седимента и са мало гасних мјехурића.

3

Ова бања се налази у истоименом селу, на падинама планине Козаре, на надморској висини 201 м, у окружењу бјелогоричне и црноигоричне шуме.

Минерална вода из **Љешљана** спада у веома риједак тип. То је веома ријетка високоалкална термоминерална вода. Садашњи извор има температуру од 31 до 35 степени са девет литара у секунди. Према досадашњим сазнањима и према подацима из медицинске литературе, вода ове бање успјешно се користи код многих обољења и повреда.

Болница за физикалну медицину и рехабаилитацију **,,Мљечаница”** Козарска Дубица је смјештена у природном амбијенту на сјеверозападним обронцима планине Козаре. Конципирана је као савремена специјализована установа за физикалну медицину и рехабилитацију.

Природни фактори и амбијент, савремена опрема, стручни кадрови и љубазност особља, омогућит ће угодан боравак, брз и успјешан опоравак.

Још су Стари Римљани користили благодети термалне воде **Бање Слатина**, о чему свједоче бројна арехеолошка налазишта, као и римски новчићи који су пронађени у слатинском врелу.

Изградња бањског објекта и кориштење воде у љековите медицинске сврхе почиње у доба Аустро Угарске владавине, а прва научна истраживања термалне воде Бање Слатина извршио је проф. Е. Лудwиг 1888. године.Од тада откривана су и нова подручја примјене овог блага природе.

Надморска висина је 460 м , а клима је умјереноконтинентална . Радиоактивна терма . По радиоактивности воде **вишеградска бања** се налази на првом месту у РС и Федерацији, а на другом на простору бивше Југославије . Базен се пуни сталним притицањем воде са извора . На изворима термалне воде у Вишеградској бањи расте ендемична врста папрати – вилина влас . Биљка расте искључиво у свом природном станишту и немогуће ју је одгајати на другом мјесту . По њој је рехабилитациони центар и добио име.

4

Од настанка, насеље је називано само **Врућица**. Доказано је да су још Римљани употребљавали локални извор минералне воде. Одатле потиче и назив насеља.Минерално врело „Бање Врућице“ садржи високу концентрацију негативних јона, који узрокују осјећај физичког и психичког благостања.

Постанак минералних извора код Сребренице високог квалитета, везано је за различиту геолошку грађу и богатсво рудних жица обојених метала: сребра, олова цинка и гвожђа. Настају тако што падавинска вода понире кроз бројне пукотине и рударске шупљине у којима скупља и раствара различите минерале, који јој дају јединствен квалитет и значај, чија љековита својства превазилазе најпознатије минералне бање Европе.

**Бања Шехер** се налази код Бања Луке у долини ријеке Врбас. Термоминерални извори бање помажу у лијечењу кожних, реуматских и срчаних обољења.

Просјечно задржавање туриста у бањским мјестима је 4 дана.

Свака бања Републике Српске има свој сајт на коме се рекламира, моје запажање је да је сваки сајт добро урађен, гдје имају све информације о свакој бањи. Од наведених средстава туристичке пропаганде највише се користе: проспекти, радио огласи, ТВ, туристички филм, и лична пропаганда.

Већина бања посједује неки облик третмана на бази воде, при чему постоји разлика између минералних вода (количина растворених минерала мора бити бар 500мг/л или 1.000мг/л), термалних (температура воде 30–32 ̊ Ц) и љековитих (љековитост мора бити доказана).

Бање су одувјек имале здравствено–туристичку функцију, јер су их посјећивали не само људи нарушеног здравља, већ и они који су жељели да се одморе, проведу и забаве (обично пратиоци болесних). Ипак, доминирали су немоћни и болесни, због чега је цјели амбијент више дјеловао као болнички.

5